I.    NÁVRH   NA  VYSLOVENIE   SÚHLASU   S  PLATOBNOU  DOHODOU  MEDZI
VLÁDOU ČESKEJ A SLOVENSKEJ FEDERATÍVNEJ REPUBLIKY A ZVÄ-ZOVOU VÝKONNOU RADOU SKUPŠTINY SOCIALISTICKEJ FEDE-RATÍVNEJ REPUBLIKY JUHOSLÁVIE, PODPÍSANOU V BELEHRADE DŇA  8. FEBRUÁRA 1991 
_________________________________________________________________

Uznesením vlády ČSFR č. 859 zo dňa 3. decembra 1990 bolo schválené zjednanie Platobnej dohody medzi vládou Českej a Slovenskej Federatívnej Republiky a Zväzovou výkonnou radou Skupštiny Socialistickej Federatívnej Republiky Juhoslávie. Uvedenú dohodu podpísali v Belehrade dňa 8. februára 1991 podpredseda vlády Českej a Slovenskej Federatívnej Republiky Václav Valeš a podpredseda Zväzovej výkonnej rady Skupštiny Socialistickej Federatívnej Republiky Juhoslávie Aleksander Mitrovič. 

Účelom Platobnej dohody zo dňa 8. februára 1991 je určenie spôsobu likvidácie záväzkov, ktoré vznikli z titulu clearingového zúčtovania podľa Platobnej dohody medzi Českoslo-venskou Socialistickou Republikou a Socialistickou Federatívnou Republikou Juhoslávie zo dňa 9. mája 1964. Predmetná dohoda vytvára tiež prechod k finančnej a bankovej praxi zúčtovania a platieb vo voľne zameniteľnej mene. Podľa ustanovenia čl. 5 mala nadobudnúť platnosť dňom výmeny nót, potvrdzujúcich jej schválenie v súlade s právnymi  poriadkami oboch  štátov s tým, že bola predbežne vykonávaná od 1. marca 1991. Notifikácia uvedenej Platobnej dohody zo dňa 8. februára 1991 sa do rozdelenia bývalej Českej a Slovenskej Fede-ratívnej Republiky neuskutočnila.

V dôsledku nenadobudnutia platnosti Platobnej dohody zo dňa 8. februára 1991 nie je vytvorený medzinárodnoprávny základ, umožňujúci začať proces vysporiadania pohľadávok Slovenskej republiky v nástupníckych štátoch po bývalej Socialistickej Federatívnej Repub-like Juhoslávie. Ministerstvo financií Slovenskej republiky, poverené správou pohľadávok a záväzkov Slovenskej republiky v zahraničí a riešením otázok, ktoré súvisia s finančným zaistením medzivládnych úverových, clearingových, barterových a iných dohôd, uzavretých v predchádzajúcom období, navrhuje v súlade s Ústavou Slovenskej republiky, právnym poriad-kom Slovenskej republiky, slovenskými zahranično - politickými záujmami a všeobecne uzná-vanými zásadami a normami medzinárodného zmluvného práva vysloviť súhlas vlády SR s Platobnou dohodou zo dňa 8. februára 1991 a s jej notifikáciou. 

Cieľom uvedeného návrhu je zabezpečiť splnenie účelu pôvodne podpísanej Platobnej dohody zo dňa 8. februára 1991, čím sa následne vytvoria nielen predpoklady pre zahájenie rokovaní o vysporiadaní zadĺženosti nástupníckych štátov po bývalej Socialistickej Fede-ratívnej republike Juhoslávie voči Slovenskej republike, ale aj pre uplatnenie mechanizmu zúčtovania a platieb vo voľne zameniteľných menách. V prípade dosiahnutia konsenzu s juho-slovanskou stranou v otázke stanovenia koeficientu prepočtu clg. USD na USD a spôsobu vysporiadania predmetných pohľadávok Slovenskej republiky, ktoré jednoznačne závisí od dosiahnutia dohody o internom rozdelení aktív a pasív po bývalej Socialistickej Republike Juhoslávie medzi jej nástupnícke štáty, zabezpečí Ministerstvo financií Slovenskej republiky do štátnych finančných aktív Slovenskej republiky príjem finančných prostriedkov, resp. prínos, realizovaný tovarovými dodávkami, zodpovedajúci nominálnej hodnote týchto pohľadávok, ktoré vedie na likvidačnom účte Československá obchodná banka, a.s. vo výške clg. USD 31.088.817,54. 
	Po uskutočnení notifikácie Platobnej dohody zo dňa 8. februára 1991 a následnom dohodnutí jej zmien a doplnení s juhoslovanskou stranou bude za vykonávanie predmetnej Platobnej dohody zodpovedať Ministerstvo financií Slovenskej republiky v spolupráci s ostatnými vecne príslušnými rezortami a s bankovými subjektami Slovenskej republiky, najmä s Národnou bankou Slovenska. Pre úplnosť informácie uvádzame, že Česká republika sukce-dovala do Platobnej dohody zo dňa 8. februára 1991 už v roku 1996 po ukončení embarga Rady bezpečnosti OSN. 

	Návrh znenia výmennej nóty k Platobnej dohode zo dňa 8. februára 1991, týkajúcej sa zabezpečenia platnosti a vykonávania tejto Platobnej dohody vo vzťahu medzi Slovenskou republikou a Juhoslovanskou zväzovou republikou, sa nachádza v nasledujúcej časti mate-riálu.

II.	NÁVRH  NÓTY, TÝKAJÚCEJ SA PLATNOSTI A VYKONÁVANIA  PLATOB-  
NEJ DOHODY VO VZŤAHU MEDZI SLOVENSKOU REPUBLIKOU A JU-HOSLOVANSKOU ZVÄZOVOU REPUBLIKOU
_________________________________________________________________ 
         
	Ministerstvo zahraničných vecí Slovenskej republiky prejavuje úctu Veľvyslanect-    vu Juhoslovanskej zväzovej republiky  v Bratislave a má česť oznámiť k Platobnej dohode medzi vládou Českej a Slovenskej Federatívnej Republiky a Zväzovou výkonnou radou Skupštiny Socialistickej Federatívnej Republiky Juhoslávie, podpísanej v Belehrade dňa        8. februára 1991, nasledovné:
        
            Nadobudnutie platnosti Platobnej dohody medzi vládou Českej a Slovenskej Fede-ratívnej Republiky a Zväzovou výkonnou radou Skupštiny Socialistickej Federatívnej Re-publiky Juhoslávie zo dňa 8. februára 1991 je podľa článku 5 Platobnej dohody viazané na výmenu nót, potvrdzujúcich jej schválenie v súlade s právnym poriadkom každej zmluvnej strany, čo sa do dnešného dňa nestalo. Platobná dohoda je však v súlade s citovaným článkom predbežne vykonávaná od 1. marca 1991. 

            Ministerstvo zahraničných vecí Slovenskej republiky si v tejto súvislosti dovoľuje oznámiť, že s Platobnou dohodou medzi vládou Českej a Slovenskej Federatívnej Republiky a Zväzovou výkonnou radou Skupštiny Socialistickej Federatívnej Republiky Juhoslávie zo dňa 8. februára 1991 vyslovila súhlas vláda Slovenskej republiky, čím boli splnené vnútroštátne právne podmienky, potrebné pre nadobudnutie jej platnosti v Slovenskej republike. Na základe tejto skutočnosti si súčasne dovoľuje navrhnúť, aby sa predmetná Platobná dohoda považovala vo vzájomných vzťahoch medzi Slovenskou republikou a Juhoslovanskou republikou za Platobnú dohodu medzi vládou Slovenskej republiky a vládou Juhoslovanskej zväzovej republiky. V prípade, že je tento návrh pre vládu Juhoslovanskej zväzovej republiky prijateľný, dňom doručenia Vašej odpovednej nóty nadobudne horeuvedená Platobná dohoda platnosť.

            Ministerstvo zahraničných vecí Slovenskej republiky využíva túto príležitosť, aby znova ubezpečilo Veľvyslanectvo Juhoslovanskej zväzovej republiky v Bratislave o svojej hlbokej úcte.

	

Bratislava, ................................ 2001

Veľvyslanectvo Juhoslovanskej zväzovej republiky
Bratislava

Príloha k nóte: 

1.	Platobná  dohoda  medzi  vládou  Českej a Slovenskej Federatívnej Republiky a Zväzovou   
      výkonnou  radou   Skupštiny   Socialistickej   Federatívnej   Republiky  Juhoslávie  zo  dňa     
      8. februára 1991 vrátane výmenných listov.                                                   
                         
2. Protokol  z rokovania delegácií Českej a Slovenskej Federatívnej Republiky a Socialistickej   
    Federatívnej  Republiky  Juhoslávie,  uskutočneného  v dňoch 23. - 26. marca 1992  v Prahe  
    vrátane výmenných listov.

III.	NÁVRH  POSTUPU MINISTERSTVA FINANCIÍ SLOVENSKEJ REPUBLIKY             
            PRI  VYSPORIADANÍ  POHĽADÁVOK  SLOVENSKEJ   REPUBLIKY   VOČI     
            NÁSTUPNÍCKYM ŠTÁTOM  PO BÝVALEJ SOCIALISTICKEJ FEDERATÍV-   
            NEJ  REPUBLIKE JUHOSLÁVIE
_________________________________________________________________

1.	      Úvod do problematiky

Slovenská republika a Česká republika sa stali vlastníkmi pohľadávok civilného cha-rakteru po bývalej Českej a Slovenskej Federatívnej Republike voči bývalej Socialistickej Federatívnej Republike Juhoslávie, ktoré vznikli z titulu predbežného vykonávania Platobnej dohody zo dňa 8. februára 1991. Predmetné pohľadávky boli medzi Slovenskú republiku a Českú republiku interne rozdelené na základe Dohody medzi vládami ČR a SR o prevode vládnych pohľadávok voči zahraničiu do kompetencie Českej republiky a  Slovenskej republiky a o zabezpečení vnútorného financovania poskytnutých vládnych úverov zo dňa     7. apríla 1993 s aplikovaním územného princípu. V súlade s Platobnou dohodou zo dňa          8. februára 1991 bol platobný clearingový styk  ukončený k 31. máju 1991. O spôsobe a ter-míne vyrovnania dlžného salda bývalej Socialistickej Federatívnej Republiky Juhoslávie v prospech bývalej Českej a Slovenskej Federatívnej Republiky sa konalo v Prahe v dňoch 23. – 26. marca 1992 rokovanie na medzištátnej úrovni, výsledkom ktorého bol Protokol, stanovujúci vysporiadanie predmetného salda dodávkami tovarov a služieb najneskôr do       31. decembra 1993 s tým, že prípadný zostatok salda bude vyrovnaný k 31. januáru 1994 priamou platbou v USD v pomere 1 clg. USD = 1 USD. Spomenutý Protokol, potvrdený výmennými listami podpredsedu vlády SFRJ a podpredsedu vlády ČSFR v mesiaci máj 1992, zároveň obsahuje položky, ktoré mali byť na základe dohody zahrnuté do celkového salda dodatočne po odoslaní predmetných výmenných listov. Z pohľadu Slovenskej republiky ide o položku, účtovanú v prospech podniku VSŽ, a. s. Košice za dodávky hutníckeho materiálu pre spoločnosť Centrocoop Belehrad v hodnote 21,25 mil. clg. USD. Vzhľadom na to, že podniku VSŽ, a. s. Košice bolo v roku 1993 na základe Rozhodnutia Ministerstva financií Slovenskej republiky č. 9 zo dňa 19. marca 1993 poskytnuté korunové krytie tejto pohľadávky zo štátneho rozpočtu SR prostredníctvom Konsolidačnej banky, š. p. ú., patrí - v súlade so Záznamom z rokovania zástupcov Ministerstva financií Slovenskej republiky a Ministerstva financií Českej republiky zo dňa 16. februára 1996, pôvodná pohľadávka VSŽ, a. s. Košice  do štátnych finančných aktív Slovenskej republiky.

Pohľadávky Slovenskej republiky a Českej republiky voči nástupníckym štátom po bývalej Socialistickej Federatívnej Republike Juhoslávie, vyplývajúce z Platobnej dohody zo dňa 8. februára 1991, boli predmetom rokovania medzi Československou obchodnou bankou, a. s. a Národnou bankou Juhoslávie, zmluvne poverenými bankovo–technickým zabezpe-čovaním týchto pohľadávok, na rokovaní v Belehrade v dňoch 3. – 4. júla 1997. Ako pozorovatelia sa spomenutého rokovania zúčastnili zástupcovia Ministerstva financií Slovenskej republiky, Ministerstva financií Českej republiky a Federálneho ministerstva financií Juhoslovanskej zväzovej republiky. V súlade s programom rokovania bol bankovo odsúhlasený zaknihovaný a operatívny stav clearingového likvidačného účtu. Zároveň boli riešené otázky nezaúčtovanej platby vo výške clg. USD 3.447.201,16, uskutočnenej podľa príkazu spoločnosti Centrocoop Belehrad v prospech podniku VSŽ, a. s. Košice, dinárovo nekrytého zostatku dlhu spoločnosti Centrocoop Belehrad voči VSŽ, a. s. Košice vo výške            clg. USD 17.802.798,84 a platieb slovinských podnikov Kovintrade a Smelt, poukázaných do Národnej banky Juhoslávie vo výške clg. USD 537.825,02.  

	    Ďalšie kolo rokovaní k problematike pohľadávok sa následne uskutočnilo v dňoch 20. - 22. októbra 1997 v Prahe. V rámci  tohto  rokovania zainteresované banky doriešili  otázku zaúčtovania platby spoločnosti Centrocoop Belehrad v prospech podniku VSŽ, a. s. Košice a zosúladili zaknihovaný a  operatívny stav clearingového likvidačného účtu na sumu             clg. USD 85.970.743,82. Zástupcovia Ministerstva financií Slovenskej republiky a Minis-terstva  financií  Českej  republiky  následne  informovali juhoslovanskú stranu o internom rozdelení pohľadávok po bývalej Českej a Slovenskej Federatívnej Republike voči býva-       lej Socialistickej Federatívnej Republike Juhoslávie, vedených na clearingovom likvi-        dačnom účte vo vyššie spomenutej čiastke, na podiel Slovenskej republiky vo výške                clg. USD 31.088.817,54 a podiel Českej republiky vo výške clg. USD 54.881.926,28. Zároveň oznámili, že zostatok dlhu spoločnosti Centrocoop Belehrad voči podniku VSŽ, a. s. Košice vo výške clg. USD 17.802.798,84, ktorý v dôsledku nezloženia dinárového krytia zatiaľ nemohol byť zahrnutý do salda clearingového likvidačného účtu, patrí na základe uplatnenia územného princípu Slovenskej republike. V závere rokovania sa zúčastnené strany dohodli na tom, že otvorenie likvidačných účtov a ich vedenie oddelene pre Slovenskú republiku a oddelene pre Českú republiku uskutočnia zmluvne poverené banky po vykonaní zmien a príslušných doplnení Platobnej dohody zo dňa 8. februára 1991, Protokolu z rokovania delegácií Českej a Slovenskej Federatívnej Republiky a Socialistickej Federatívnej Republiky  Juhoslávie, uskutočneného v dňoch 23. – 26. marca 1992 v Prahe a výmenných listov, ako aj po adekvátnych zmenách medzibankového dohovoru zo dňa 16. mája 1991, ktoré umožnia bankovo-technické zabezpečovanie agendy k podielu Slovenskej republiky na pohľadávkach, vzniknutých z titulu predbežného plnenia Platobnej dohody zo dňa 8. februára 1991, Národnou bankou Slovenska. Zúčastnené strany sa tiež dohodli na tom, že podmienky splácania dlhu bývalej Socialistickej Federatívnej Republiky Juhoslávie voči bývalej Českej a Slovenskej Federatívnej Republike, ktorý je vedený na clearingovom likvidačnom účte, budú predmetom separátnych bilaterálnych rokovaní na medzištátnej úrovni.   

V neskoršom období bola problematika pohľadávok zaradená do rokovaní pracovných skupín pre spoluprácu v oblasti financií a bankovníctva, ktoré sa uskutočnili v rámci 2. a        3. zasadnutia Medzivládnej zmiešanej komisie pre obchodno-hospodárske vzťahy a spolu-prácu medzi Slovenskou republikou a Juhoslovanskou zväzovou republikou. Na predmetných rokovaniach zúčastnené strany bez dosiahnutia vecného riešenia iba konštatovali, že došlo k odsúhlaseniu stavov na clearingovom likvidačnom účte ku dňu 21. októbra 1997 vyššie uvedeným spôsobom. 

Zo záverov spomenutých rokovaní vyplynulo, že pred spoločným rokovaním zástupcov orgánov štátnej správy všetkých zainteresovaných strán je potrebné zabezpečiť na slovenskej strane nadobudnutie platnosti Platobnej dohody zo dňa  8. februára 1991, ktorá je na žiadosť Ministerstva financií Slovenskej republiky zaradená do dvojstrannej zmluvnej základne v relácii Slovenská republika -  Juhoslovanská zväzová republika. V tejto súvislosti uvádzame, že Česká republika sukcedovala do  Platobnej  dohody zo dňa 8. februára 1991 v prvom polroku 1996 formou výmenných listov. Kópie týchto listov zaslalo Ministerstvo financií Slovenskej republiky dňa 10. júla 1997 Ministerstvu zahraničných vecí Slovenskej republiky s požiadavkou o zabezpečenie nadobudnutia platnosti Platobnej dohody zo dňa 8. februára 1991 rovnakým spôsobom, akým postupovala Česká republika. V dôsledku ne-súhlasného stanoviska Ministerstva zahraničných vecí Slovenskej republiky, odôvodneného konštatovaním, že zabezpečiť nadobudnutie platnosti podpísanej, de facto už trojstrannej dohody požadovaným spôsobom nie je možné, a tiež v dôsledku vojnových konfliktov, sankcií Rady bezpečnosti OSN a dlhodobo zložitej vnútropolitickej situácie na Balkáne bolo riešenie tejto záležitosti odložené. 
2.	      Súčasná situácia 

V súčasnosti je možné nadviazať na výsledky, dosiahnuté v rámci doterajších rokovaní s juhoslovanskou stranou, vďaka ukončeniu posledného vojnového konfliktu na Balkáne a demokratickým zmenám v Juhoslovanskej zväzovej republike, uskutočneným v septembri minulého roka, ktoré vyvolali mimoriadne zvýšenú aktivitu medzinárodného spoločenstva a rozvoj zahraničných vzťahov krajiny v novom demokratickom kontexte. Podpora zvolenému vedeniu Juhoslovanskej zväzovej republiky bola v tomto období vyjadrovaná nielen vo forme poskytovania pomoci zo strany medzinárodných inštitúcií, ale aj na báze obnovovania bilaterálnych vzťahov. Za prejav súhlasu s novou pozíciou Juhoslovanskej zväzovej republiky v medzištátnom meradle a s jej prijatím do medzinárodného spoločenstva s perspektívou postupného zapájania do jeho politických a ekonomických štruktúr možno považovať mimoriadny počet oficiálnych návštev v Belehrade, uskutočnených koncom minulého a začiatkom tohto roka a zahraničných pozvaní na vládnej a prezidentskej úrovni. Stretnutia s novými najvyššími predstaviteľmi Juhoslovanskej zväzovej republiky sa zameriavali predo-všetkým na deklarovanie podpory demokratizačnému procesu v krajine a prezentáciu humani-tárnej pomoci Juhoslovanskej zväzovej republike. 

Prvým dôležitým krokom integrácie Juhoslovanskej zväzovej republiky bolo jej prija-tie ako plnoprávneho člena do Paktu stability pre juhovýchodnú Európu dňa 26. októbra 2000 v Bukurešti, ktoré vytvorilo obraz uceleného regiónu Balkánu a položilo základy pre širšiu regionálnu spoluprácu a pomoc zo strany jednotlivých krajín - donorov Paktu stability, v najbližšom období. Vôľa medzinárodného spoločenstva aktívne pristúpiť k integračným snahám Juhoslovanskej zväzovej republiky bola vyjadrená v jej veľmi rýchlom prijatí do OSN dňa 1. októbra 2000 a za člena OBSE dňa 10. novembra 2000. Podporu Juhoslovanskej zväzovej republike a jej novej  vláde, menovanej dňa 4. novembra 2000, vyjadrili aj krajiny SEI na summite iniciatívy v Budapešti dňa 25. novembra 2000. Mnohé štáty poskytli Juhoslovanskej zväzovej republike humanitárnu pomoc, zameranú predovšetkým do oblasti  energetiky, zdravotníctva a zásobovania obyvateľstva. Je však nutné uvedomiť si, že táto pomoc a finančné prostriedky pre jej zabezpečenie neboli Juhoslovanskej zväzovej republike poskytované samoúčelne. Projekty pomoci sú totiž často viazané na prísľub na uzavretie budúcich kontraktov, čím si štáty, poskytujúce pomoc, cielene vytvárajú rámec pre etablovanie sa v balkánskom regióne na báze vzájomnej obchodno-hospodárskej spolupráce. Na potvrdenie tejto skutočnosti uvádzame, že napr. vláda Českej republiky odsúhlasila finančnú pomoc Juhoslovanskej zväzovej republike vo výške 75 mil. CZK na obnovu a rekonštrukciu mostov a nemocníc a 30 mil. CZK na dodávku nových autobusov pre potreby mestskej hromadnej dopravy v Belehrade. Zároveň však prejavila záujem o repasovanie elektrického lokomotívového parku juhoslovanských železníc a o účasť na dlhodobých projektoch v odvetví energetiky. Rovnako Ruská federácia začala dňa 1. novembra 2000 v rámci poskytnutia pomoci Juhoslovanskej zväzovej republike s dodávkami plynu v hodnote 70 mil. USD napriek nevysporiadanému dlhu Juhoslovanskej zväzovej republiky voči Ruskej federácii z obdobia bývalého ZSSR. Potvrdenou skutočnosťou je tiež to, že v Belehrade plánuje otvoriť svoje zastupiteľstvo Svetová banka so zámerom investovať v Juhoslovanskej zväzovej republike čiastku 700 mil. USD.

Do aktivít medzinárodného spoločenstva sa zapojila aj Slovenská republika, ktorá pos-kytla Juhoslovanskej zväzovej republike humanitárnu pomoc vo výške 55 mil. SKK na základe prijatého uznesenia vlády SR č. 149 zo dňa 14. februára 2001. Zároveň boli oficiálne obnovené  vzájomné  diplomatické  vzťahy medzi Slovenskou republikou a Zväzovou republi-

kou Juhoslávie. Je pozitívom, že smer zahraničnej politiky Slovenskej republiky voči celému  regiónu západného Balkánu, vytýčený vládou SR, determinujú  hlavné  strategické ciele zahra- 
ničnej politiky, ktoré vychádzajú  nielen z dobrej pozície Slovenskej republiky, získanej najmä počas obdobia bývalej Československej socialistickej republiky a bývalej Českej a Slovenskej Federatívnej Republiky, ale aj zo zohľadňovania politiky Európskej únie voči Juhoslovanskej zväzovej republike a ďalším krajinám západného Balkánu. Slovenská republika je v tomto regióne intenzívne prítomná v podobe rozvinutých bilaterálnych vzťahov. V jej prístupe voči západnému Balkánu sa viac ako v iných prípadoch prejavuje  komplexnosť a zmysel pre koordináciu veľmi širokého spektra aktivít, ktoré zahŕňajú politické, vojenské, bezpečnostné, hospodárske, medzinárodnoprávne, kultúrne a iné vzťahy. Nový rozmer, vzhľadom na citlivosť regiónu západného Balkánu, nadobudli aktivity súkromného a mimovládneho sektoru a ich previazanosť so zahraničnou politikou vlády SR sa stala zreteľnou. Túto pozíciu je  potrebné jednoznačne využiť na to, aby Slovenská republika nielen viedla s juhoslovanskou stranou prospešný dialóg, ale aby aj postupnými a cielenými krokmi zúročila svoj vklad do demokratických premien v tomto regióne a v širších integračných procesoch obnovila efek-tívnu a vzájomne výhodnú spoluprácu so Zväzovou republikou Juhoslávie a s ostatnými nás-tupníckymi štátmi po bývalej Socialistickej Federatívnej Republike Juhoslávie. Miera zapo-jenia Slovenskej republiky do procesu obnovy západného Balkánu pritom môže významnou mierou prispieť aj k naplňovaniu jej vlastných integračných ambícií. Treba si však uvedomiť, že zmena moci v Juhoslovanskej zväzovej republike po volebnom víťazstve demokratickej opozície v septembri 2000, nebola jednoduchá a nie je ukončená. Juhoslovanská zväzová republika vstupuje do zložitého obdobia transformačného procesu, ktorý bude mať popri rade špecifík s najväčšou pravdepodobnosťou podobný priebeh, aký bol v Slovenskej republike, pričom politická stabilita bude závisieť od ekonomických podmienok vývoja krajiny. 

3.	     Postup Ministerstva financií Slovenskej republiky na úseku  vysporiadania pohľa-  
           dávok  Slovenskej republiky  voči nástupníckym  štátom  po bývalej  Socialistickej 
           Federatívnej Republike Juhoslávie

	Nadväzne na vyššie uvedené skutočnosti a vyžiadané oficiálne stanovisko štátneho tajomníka Ministerstva zahraničných vecí Slovenskej republiky Jaroslava Chlebu zo dňa      27. apríla 2000, v ktorom Ministerstvo zahraničných vecí Slovenskej republiky neodporučilo prezentovať dlh bývalej Socialistickej Federatívnej Republiky Juhoslávie voči Slovenskej republike ako dlh Juhoslovanskej zväzovej republiky voči Slovenskej republike z dôvodu neuzavretia otázky interného rozdelenia aktív a pasív po bývalej Socialistickej Federatívnej Republike Juhoslávie medzi jej nástupnícke štáty, požiadalo Ministerstvo financií Slovenskej republiky dňa 3. apríla 2001 Zastupiteľský úrad Slovenskej republiky v Belehrade o aktua-lizáciu skutočností, uvedených v predmetnom liste štátneho tajomníka Ministerstva zahra-ničných vecí Slovenskej republiky. Zároveň požiadalo o preverenie súčasného stavu, týka-júceho sa dosiahnutia dohody o internom delení aktív a pasív po bývalej Socialistickej Fede-ratívnej Republike Juhoslávie medzi jej nástupnícke štáty, ako aj o informovanie ju-hoslovanskej strany o pripravovanej notifikácii Platobnej dohody zo dňa 8. februára 1991 a o získanie predbežného stanoviska vecne príslušných orgánov štátnej správy Juhoslovanskej zväzovej republiky k návrhu Ministerstva financií Slovenskej republiky uskutočniť v Bele-hrade v septembri 2001 slovensko – česko – juhoslovanské rokovanie expertov, účelom ktorého je odsúhlasiť celkovú výšku pohľadávok po bývalej Českej a Slovenskej Federatívnej Republike voči nástupníckym štátom po bývalej Socialistickej Federatívnej Republike Juhoslávie, predmetné pohľadávky externe rozdeliť na podiely Slovenskej republiky a Českej republiky a doriešiť ďalšie špecifické otázky. 
	Zo správy Zastupiteľského úradu Slovenskej republiky zo dňa 7. mája 2001 vyplýva, že zástupcovia Zväzového ministerstva financií Juhoslovanskej zväzovej republiky na pracov-nom stretnutí dňa 5. mája 2001 informovali slovenskú stranu o tom, že problematika delenia doteraz nevysporiadaného dlhu po bývalej Socialistickej Federatívnej Republike Juhoslávie medzi nástupnícke štáty bude témou pracovného stretnutia zástupcov Juhoslovanskej zväzovej republiky, Republiky Slovinsko, Chorvátskej republiky, Bosny a Hercegoviny a Macedónska, ktoré sa uskutoční vo Viedni dňa 14. mája 2001. Očakáva sa, že vyriešenie tohto problému bu-de veľmi zložité. V nadväznosti na výsledky spomenutého stretnutia sa bude ďalej pokračovať v bilaterálnych alebo trilaterálnych rokovaniach s krajinami, voči ktorým je bývalá Socialis-tická Federatívna Republika Juhoslávie zadĺžená. Juhoslovanská strana chce presadzovať nie separátne, ale kolektívne podpísanie dohody o zaplatení dlhu všetkých nástupníckych krajín po bývalej Socialistickej Federatívnej Republike Juhoslávie už na jeseň 2001. Čo sa týka pozí-cie samotnej Juhoslovanskej zväzovej republiky - tá momentálne podľa slov zástupcov Zväzo-vého ministerstva financií Juhoslovanskej zväzovej republiky uprednostňuje vysporiadanie svojej zadĺženosti voči subjektom, v ktorých sa uchádza o členstvo a podporu, tj. voči Medzi-národnému menovému fondu, Parížskemu a Londýnskemu klubu a Európskej centrálnej ban-ke. Potom budú nasledovať bilaterálne rokovania o zaplatení jej dlhov voči ostatným veri-teľským krajinám. Dôležité je zistenie, že juhoslovanská strana svoj dlh voči Slovenskej re-publike oficiálne nepopiera a je pripravená na jeho splatenie. V súčasnosti však podľa jej sta-noviska nie je možné hovoriť o konkrétnej finančnej čiastke, ktorá môže byť po ukončení ro-kovaní o internom delení pohľadávok a záväzkov po bývalej Socialistickej Federatívnej Re-publike Juhoslávie vyššia alebo nižšia. Rovnako treba vziať do úvahy aj to, že vyčerpaná ju-hoslovanská ekonomika nemá v súčasnosti finančné zdroje, aby plne uspokojila všetky veri-teľské krajiny. K návrhu slovenskej strany uskutočniť v septembri 2001 v Belehrade trojstran-né rokovanie expertov nemali zástupcovia Zväzového ministerstva financií Juhoslovanskej zväzovej republiky žiadne námietky a predbežne s jeho konaním súhlasili. V rámci pracovné-ho stretnutia bol Zastupiteľský úrad Slovenskej republiky v Belehrade informovaný o tom, že mnohé veriteľské krajiny sa snažia svoje pohľadávky z obdobia bývalej Socialistickej Fede-ratívnej Republiky Juhoslávie odpredávať súkromným spoločnostiam. V tejto súvislosti ju-hoslovanská strana zdôraznila, že odpredaj svojich záväzkov neakceptuje, so subjektami v takýchto prípadoch nevstupuje do kontaktu a pohľadávky neuhradí. Na záver sa zúčastnené strany dohodli na tom, že sa budú priebežne informovať o aktuálnych otázkach na úseku zadĺženosti i o ďalšom vývoji a výsledkoch interného delenia pohľadávok a záväzkov po bý-valej Socialistickej Federatívnej Republike Juhoslávie medzi jej nástupnícke štáty.      

	Vychádzajúc  z doterajších  výsledkov  rokovaní  s juhoslovanskou  stranou, z jej pos-toja k riešeniu zadĺženosti, z aktuálnej situácie v regióne západného Balkánu a zo smerovania zahraničnej politiky Slovenskej republiky vo vzťahu k tomuto regiónu je zrejmé, že k otázke vysporiadania vyššie spomenutých pohľadávok je potrebné pristupovať mimoriadne citlivo. Vzhľadom na to, že ju bude možné komplexne riešiť až po dosiahnutí dohody medzi nástup-níckymi štátmi po bývalej Socialistickej Federatívnej Republike Juhoslávie o delení aktív a pasív bývalej Socialistickej Federatívnej Republike Juhoslávie, Ministerstvo financií Slovens-kej republiky  považuje za potrebné zaslať po nadobudnutí platnosti Platobnej dohody zo dňa 8. februára 1991 do Juhoslovanskej zväzovej republiky oficiálnu nótu, účelom ktorej je informovať juhoslovanskú stranu o všeobecne dohodnutom postupe Slovenskej republiky a Českej republiky pri vysporiadaní ich pohľadávok a záväzkov po bývalej Českej a Slo-venskej Federatívnej Republike voči zahraničiu a o zámere previesť bankovo-technické zabez-pečovanie agendy k podielu Slovenskej republiky na pohľadávkach voči nástupníckym štátom po bývalej Socialistickej  Federatívnej republike Juhoslávie z Československej obchodnej ban-

ky, a. s. do Národnej  banky  Slovenska na základe uzavretia bankového protokolu medzi Čes-
koslovenskou obchodnou bankou, a. s., Národnou bankou Slovenska a Národnou bankou Juhoslávie. Odoslanie nóty vytvorí Ministerstvu financií Slovenskej republiky možnosť otvoriť na trojstrannom slovensko - česko - juhoslovanskom rokovaní expertov otázku stanovenia celkovej výšky pohľadávok po bývalej Českej a Slovenskej Federatívnej Republike voči bývalej Socialistickej Federatívnej Republike Juhoslávie a podielov, prislúchajúcich Slovenskej republike a Českej republike a tiež doriešiť ďalšie špecifické otázky, týkajúce sa pohľadávky slovenského podniku VSŽ, a. s. Košice, ktorá nepodlieha deleniu v pomere 2 : 1 medzi Českú republiku a Slovenskú republiku, pohľadávok slovinských podnikov Kovintrade a Smelt, ktoré zložili dinárové krytie svojich záväzkov z obdobia bývalej Socialistickej Federatívnej Republiky Juhoslávie do Národnej banky Juhoslávie a zmien a doplnení Platobnej dohody zo dňa 8. februára 1991, Protokolu z rokovania delegácií Českej a Slovenskej Federatívnej Republiky a Socialistickej Federatívnej Republiky Juhoslávie, uskutočneného v dňoch 23. - 26. marca 1992 v Prahe vrátane výmenných listov a medziban-kového dohovoru Československej obchodnej banky, a. s. a Národnej banky Juhoslávie zo dňa 16. mája 1991.
  
Súčasťou nóty je návrh, aby sa po uskutočnení vyššie spomenutého trojstranného rokovania expertov, pokračovalo v rokovaniach na bilaterálnej úrovni, predmetom ktorých budú otázky stanovenia koeficientu prepočtu clg. USD na USD a konkrétneho vysporiadania podielu Slovenskej republiky na pohľadávkach po bývalej Českej a Slovenskej Federatívnej Republike voči nástupníckym štátom po bývalej Socialistickej Federatívnej Republike Juhoslávie. Na týchto rokovaniach sa Ministerstvo financií Slovenskej republiky, vychádzajúc zo smerovania zahraničnej politiky Slovenskej republiky i zo súčasnej situácie a potrieb nás-tupníckych štátov po bývalej Socialistickej Federatívnej Republike Juhoslávie, najmä však Ju-hoslovanskej zväzovej republiky, bude snažiť o to, aby vysporiadanie predmetných pohľadá-vok bolo realizované s ohľadom na podporu komplexného rozvoja vzájomných politických a hospodársko-obchodných vzťahov. Z tohto pohľadu sa javí ako najoptimálnejšie riešenie vys-poriadať pohľadávky - v prípade, že nedôjde k dohode o tovarových dodávkach alebo o ich kapitalizácii, tak, že juhoslovanská strana sa na základe vládou SR schváleného odpustenia časti predmetných pohľadávok, uskutočneného dohodnutím obojstranne prijateľného koefi-cientu prepočtu clg. USD na USD, zaviaže umožniť vybraným slovenským subjektom – najmä výrobným podnikom a bankám, aby sa prioritne podieľali na obnove vojnou zničeného hospo-dárstva a infraštruktúry Juhoslovanskej zväzovej republiky, pričom im poskytne nevyhnutné legislatívne, daňové, colné alebo iné importno - exportné zvýhodnenia, smerujúce k výrazné-mu zlepšeniu vzájomnej obchodnej bilancie. Týmto spôsobom, do realizácie ktorého budú spolu s Ministerstvom financií Slovenskej republiky aktívne zapojené aj ostatné vecne prísluš-né rezorty, sa dosiahne zvýšenie exportného výkonu vybraných slovenských podnikov, čo bu-de mať v konečnom dôsledku priaznivý dopad ako na príjmovú stránku štátneho rozpočtu SR a platobnú bilanciu Slovenskej republiky, tak aj na zníženie nezamestnanosti. Podobný efekt sa dá tiež očakávať v prípade etablovania sa niektorej zo slovenských komerčných bánk v Juhoslovanskej zväzovej republike, ktoré rozšíri vplyv slovenského bankového sektoru do re-giónu západného Balkánu a uľahčí vykonávanie platobného styku medzi Slovenskou repub-likou a Juhoslovanskou zväzovou republikou podľa Platobnej dohody zo dňa 8. februára 1991.  
 
		Návrh znenia nóty, týkajúcej sa postupu Slovenskej republiky a Českej republiky pri vysporiadaní ich pohľadávok po bývalej Českej a Slovenskej Federatívnej Republike voči nástupníckym štátom po bývalej Socialistickej Federatívnej republike Juhoslávie, sa nachádza v ďalšej časti materiálu.

IV.	NÁVRH   NÓTY  VLÁDY  SR, TÝKAJÚCEJ  SA  ĎALŠIEHO   POSTUPU  PRI VYSPORIADANÍ  POHĽADÁVOK  SLOVENSKEJ  REPUBLIKY VOČI  NÁS- TUPNÍCKYM ŠTÁTOM  PO BÝVALEJ  SOCIALISTICKEJ  FEDERATÍVNEJ  REPUBLIKE JUHOSLÁVIE
_________________________________________________________________

Ministerstvo zahraničných vecí Slovenskej republiky prejavuje úctu Veľvyslanectvu Juhoslovanskej zväzovej republiky v Bratislave a má česť v mene vlády Slovenskej republiky oznámiť k postupu Ministerstva financií Slovenskej republiky pri vysporiadaní pohľadávok Slovenskej republiky voči nástupníckym štátom po bývalej Socialistickej Federatívnej Repub-like Juhoslávie nasledovné:
        
	V súvislosti s rozdelením bývalej Českej a Slovenskej Federatívnej Republiky na dva samostatné štáty sa Slovenská republika a Česká republika, vychádzajúc z dohôd, uzavretých medzi nimi, najmä z Dohody medzi vládou Českej republiky a vládou Slovenskej republiky o prevode vládnych pohľadávok voči zahraničiu do kompetencie Českej republiky a Slovens- kej republiky a o zabezpečení  vnútorného financovania poskytnutých vládnych úverov zo dňa 7. apríla 1993  a  z  Dodatku č. 1  k uvedenej Dohode  zo dňa 7. apríla 1993,  uzavretého dňa 1. februára 1999, dohodli, že budú pri riešení otázok, súvisiacich s vykonávaním medzi-vládnych úverových, clearingových, barterových a iných dohôd, týkajúcich sa pohľadávok a záväzkov voči zahraničiu, uzavretých do 31. decembra 1992 vládou bývalej Československej Socialistickej Republiky a vládou bývalej Českej a Slovenskej Federatívnej Republiky, postupovať spoločne a koordinovane do obdobia trojstranného protokolárneho potvrdenia výšky a štruktúry predmetných pohľadávok a záväzkov a ich rozdelenia na podiel, patriaci Slovenskej republike a podiel, patriaci Českej republike. Po tomto potvrdení budú Slovenská republika a Česká republika pri vysporiadaní svojich podielov na zahraničných pohľadávkach a záväzkoch z obdobia bývalej Československej Socialistickej Republiky a bývalej Českej a Slovenskej Federatívnej Republiky postupovať samostatne. 
	
	V súlade s uvedeným Dodatkom č. 1 k Dohode medzi vládou Českej republiky a vlá-dou Slovenskej republiky o prevode vládnych pohľadávok voči zahraničiu do kompetencie Českej republiky a Slovenskej republiky a o zabezpečení vnútorného financovania poskytnu-tých vládnych úverov zo dňa 7. apríla 1993, ktorý bol uzavretý dňa 1. februára 1999, vláda Slovenskej republiky splnomocnila na bankovo-technické zabezpečovanie agendy k podielu Slovenskej republiky na zahraničných pohľadávkach a záväzkoch po bývalej Československej Socialistickej Republike a bývalej Českej a Slovenskej Federatívnej Republike Národnú banku Slovenska. Do obdobia uzavretia bankového protokolu medzi Československou obchodnou bankou, a. s., Národnou bankou Slovenska a Národnou bankou Juhoslávie, v ktorom bude uvedená celková bankovo odsúhlasená výška pohľadávok Slovenskej republiky a Českej re-publiky voči nástupníckym štátom po bývalej Socialistickej Federatívnej Republike Juhos-lávie, stanovený podiel Slovenskej republiky a podiel Českej republiky na týchto pohľa-dávkach a termín začiatku bankovo-technického zabezpečovania agendy k podielu Slovenskej republiky na týchto pohľadávok Národnou bankou Slovenska, zostáva uskutočňovanie všet-kých finančných operácií, súvisiacich s dohodami, uvedenými v prílohe k tejto nóte, nezme-nené, t. j. Československá obchodná banka, a. s. zatiaľ naďalej zabezpečuje po bankovo-technickej stránke ich vykonávanie ako pre Českú republiku, tak aj pre Slovenskú republiku. 

	Ministerstvo zahraničných vecí Slovenskej republiky si ďalej dovoľuje oznámiť, že rie-šením otázok,  súvisiacich s finančným  zaistením medzivládnych dohôd, uvedených v prílohe   

tejto nóty, poverili vlády Slovenskej republiky a Českej republiky svoje ministerstvá financií. Na základe tejto skutočnosti Ministerstvo financií Slovenskej republiky v spolupráci s Minis-terstvom zahraničných vecí Slovenskej republiky, Ministerstvom hospodárstva Slovenskej re-publiky a ostatnými vecne príslušnými rezortami rieši v koordinácii s Ministerstvom financií Českej republiky všetky otázky, spojené s vysporiadaním podielu Slovenskej republiky na pohľadávkach po bývalej Československej Socialistickej Republike a po bývalej Českej a Slo-venskej Federatívnej Republike. Zároveň sa snaží o to, aby spôsob vysporiadania predmetných pohľadávok prispel spolu s novouzavieranými obchodnými, hospodárskymi a inými dohodami k efektívnej a vzájomne prospešnej obchodno-hospodárskej spolupráci zmluvných strán.

	Nadväzne na vyššie uvedené skutočnosti si Ministerstvo zahraničných vecí Slovenskej republiky dovoľuje po dohode s Ministerstvom financií Slovenskej republiky požiadať vecne príslušné orgány štátnej správy Juhoslovanskej zväzovej republiky, aby naďalej zabezpečovali bankovo-technické zúčtovanie všetkých splátok istín, úrokov a vyrovnania clearingových a bártrových účtov v súlade s dohodami, uvedenými v prílohe k tejto nóte a s príslušnými me-dzibankovými dohovormi, ktoré sa nemenia a zostávajú v platnosti až do obdobia uzavretia bankového protokolu medzi Československou obchodnou bankou, a. s., Národnou bankou Slovenska a Národnou bankou Juhoslávie. 

Ministerstvo zahraničných vecí Slovenskej republiky si zároveň na základe spoločnej dohody Ministerstva financií Slovenskej republiky a Ministerstva financií Českej republiky dovoľuje navrhnúť, aby sa za účelom stanovenia celkovej výšky pohľadávok bývalej Českej a Slovenskej Federatívnej Republiky voči bývalej Socialistickej Federatívnej Republike Ju-hoslávie, ich externého rozdelenia medzi Slovenskú republiku a Českú republiku a doriešenia doposiaľ neuzavretých špecifických otázok uskutočnilo v nadväznosti na doterajšie rokovania zmluvne poverených bánk zo dňa 3. –  4. júla 1997 a zo dňa 20. – 22. októbra 1997, záznamy ktorých sú súčasťou prílohy tejto nóty, trojstranné rokovanie expertov zainteresovaných strán v Belehrade v termíne od 3. - 6. septembra 2001 alebo od 10. - 14. septembra 2001 za účasti Československej obchodnej banky, a. s., Národnej banky Slovenska a Národnej banky Juhos-lávie. Po uskutočnení tohto trojstranného rokovania expertov navrhujeme, aby sa otázky kon-krétneho vysporiadania predmetných pohľadávok stali v ďalšom období predmetom bilate-rálnych rokovaní, na ktorých bude slovenská strana v súlade so smerovaním zahraničnej poli-tiky Slovenskej republiky hľadať riešenia, podporujúce obnovenie efektívnej a vzájomne vý-hodnej spolupráce s Juhoslovanskou zväzovou republikou i s ostatnými nástupníckymi štátmi po bývalej Socialistickej Federatívnej Republike Juhoslávie.

V prípade, že tento návrh je pre juhoslovanskú stranu prijateľný, Ministerstvo zahra-ničných vecí Slovenskej republiky si dovoľuje požiadať v odpovednej nóte o potvrdenie niek-torého z navrhovaných termínov konania predmetného trojstranného rokovania expertov alebo o stanovenie iného termínu tohto rokovania, ktorý vyhovuje juhoslovanskej strane, spolu s oznámením zloženia juhoslovanskej delegácie.  

            Ministerstvo zahraničných vecí Slovenskej republiky využíva túto príležitosť, aby zno-va ubezpečilo Veľvyslanectvo Juhoslovanskej zväzovej republiky v Bratislave o svojej hlbo-kej úcte.
		
Bratislava, ................................ 2001

Veľvyslanectvo Juhoslovanskej zväzovej republiky
Bratislava
Príloha k nóte: 

1.	Dohoda medzi vládou Českej republiky a vládou Slovenskej republiky o prevode vládnych    
      pohľadávok   voči    zahraničiu   do  kompetencie  Českej  republiky  a  Slovenskej  repub- 
      liky  a  o zabezpečení   vnútorného  financovania  poskytnutých  vládnych  úverov  zo  dňa 
      7. apríla 1993.
2.	Dodatok č. 1 k Dohode medzi vládou Českej republiky a vládou Slovenskej republiky o prevode vládnych pohľadávok voči zahraničiu do kompetencie Českej republiky a Slo-venskej republiky a o zabezpečení vnútorného financovania poskytnutých vládnych  úve-rov zo dňa 7. apríla 1993.
3.	Platobná  dohoda  medzi  vládou  Českej a Slovenskej Federatívnej Republiky a Zväzovou   
      výkonnou  radou   Skupštiny   Socialistickej   Federatívnej   Republiky  Juhoslávie  zo  dňa     
      8. februára 1991 vrátane výmenných listov.                                                   
4.   Protokol z rokovania delegácií Českej a Slovenskej Federatívnej Republiky a Socialistic-kej  Federatívnej  Republiky  Juhoslávie,  uskutočneného v dňoch 23. - 26. marca 1992  v Prahe vrátane výmenných listov. 
5.	 Záznam z rokovania zástupcov Československej obchodnej banky, a. s., zástupcov  Minis- 
       terstva  financií  Českej republiky,  zástupcov Ministerstva financií Slovenskej republiky a  
zástupcov Národnej banky Juhoslávie a Zväzového ministerstva financií Juhoslovanskej zväzovej republiky, uskutočneného v Belehrade v dňoch 3. – 4. júla 1997.
6.	 Zápis o rokovaní expertov   Ministerstva  financií  Českej  republiky, Ministerstva financií     
Slovenskej republiky, Československej obchodnej banky, a. s., Národnej banky Juhos- lávie a Zväzového ministerstva financií Juhoslovanskej zväzovej republiky z 20. –         22. októbra 1997 v Prahe.

V.  ZÁVER
___________________________________________________________________________

Demokratické zmeny v regióne západného Balkánu sú pre Európu mimoriadne dôležité z geopolitického, ekonomického i bezpečnostného hľadiska. Slovenská republika ako nástupníc-ky štát po bývalej Českej a Slovenskej Federatívnej Republike, ktorej vzájomné vzťahy s bý-valou Socialistickou Federatívnou Republikou Juhoslávie siahajú až do obdobia pred 2. sve-tovou vojnou, má záujem na obnovení ekonomických väzieb a nadviazanie kvalitatívne no-vých vzťahov s krajinami balkánskeho regiónu s cieľom posilniť vlastné integračné ambície. Základ pre dosiahnutie tohto cieľa bol položený zmenením mapy Európy a vedie cez existu-júce spojenia - Pakt stability a Stabilizačný a asociačný proces, ktoré vytvorila Európska únia. 

	Jednu z možností etablovania sa v regióne západného Balkánu s dôrazom na Juhoslo-vanskú zväzovú republiku poskytuje Slovenskej republike citlivé riešenie otázky vysporia-dania jej podielu na pohľadávkach po bývalej Českej a Slovenskej Federatívnej Republike voči Juhoslovanskej zväzovej republike i ostatným nástupníckym štátom po bývalej Socialis-tickej Federatívnej Republike Juhoslávie. Treba si však uvedomiť, že dosiahnutie efektívnych výsledkov v tomto procese závisí od spôsobu a termínu ukončenia interného rozdelenia pohľadávok a záväzkov medzi nástupníckymi štátmi po bývalej Socialistickej Federatívnej Republike Juhoslávie, ktorý sám osebe je veľmi zložitý. Ministerstvo financií Slovenskej republiky chce na tomto úseku vyvinúť maximálne úsilie a dosiahnuť na pripravovaných expertných rokovaniach s juhoslovanskou stranou čo najlepšie výsledky pri vysporiadaní podielu Slovenskej republiky na predmetných pohľadávkach po bývalej Českej a Slovenskej Federatívnej Republike v súlade s vyššie uvedeným návrhom postupu, pričom bude mať na zreteli napĺňanie politických, obchodno-hospodárskych a integračných záujmov Slovenskej republiky a jej ekonomickú prosperitu.  

Berúc do úvahy tieto skutočnosti a fakty, uvádzané v predchádzajúcich častiach materiálu,  M i n i s t e r s t v o    f i n a n c i í     S l o v e n s k e j    r e p u b l i k y    o d p o r ú č a ,    a b y     v l á d a   S R     v y s l o v i l a    s ú h l a s  :

1.	s Platobnou  dohodou medzi vládou Českej a Slovenskej Federatívnej Republiky a Zväzovou výkonnou radou Skupštiny Socialistickej Federatívnej Republiky Juhoslá-vie, podpísanou v Belehrade dňa 8. februára 1991; 

2.	so znením a odoslaním nóty, týkajúcej sa platnosti a vykonávania Platobnej dohody medzi vládou Českej a Slovenskej Federatívnej Republiky a Zväzovou výkonnou ra-dou Skupštiny Socialistickej Federatívnej republiky Juhoslávie zo dňa 8. februá-     ra 1991 vo vzťahu medzi Slovenskou republikou a Juhoslovanskou zväzovou repub-likou ; 

3.	s postupom Ministerstva financií Slovenskej republiky pri dosiahnutí externého roz-delenia a následného vysporiadania podielu Slovenskej republiky na vládnych pohľa-dávkach po bývalej Českej a Slovenskej Federatívnej Republike voči nástupníckym štátom po bývalej Socialistickej Federatívnej Republike Juhoslávie uvedeným spôsobom;

4.	so znením a odoslaním nóty, týkajúcej sa postupu Slovenskej republiky a Českej re-publiky pri vysporiadaní predmetných pohľadávok.